Hej Hjallerup

Jeg har været så heldig at få lov til at blive præst i Hjallerup, og det ser jeg frem til. I har en dejlig kirke med et godt ry og gode ansatte – der er gang i noget godt i Hjallerup.

I øjeblikket er jeg sogne-og ungdomspræst i Frederikshavn Kirke. Det indebærer, at jeg er optaget af, hvordan vi som kirke er nærværende på en facon, der giver mening for den tid, vi lever i. Jeg har arbejdet med at lave rytmiske ungdomsgudstjenester, natkirke o.l. Det er vigtigt at “oversætte” evangeliet til hver generation og hver egn. Vi har en folkekirke – og det betyder jo netop, at kirken både skal være folkelig og kirkelig på én gang.

Før jeg blev præst, har jeg været gymnasielærer på Dronninglund Gymnasium, hvor jeg underviste i musik og kemi – så mon ikke jeg har mødt et par stykker af jer i en anden sammenhæng.

Jeg bor i Dronninglund sammen med mit livs kærlighed – Mona – og vores fire børn. Privat kan jeg godt lide at spille musik, læse og spille skak (her er jeg pinligt dårligt, men det er sjovt). Og så nyder jeg en god samtale og at cykle en tur i den frie natur.

Jeg glæder mig til at møde jer.

---

Venlig hilsen

**Johannes Nørby Ernstsen**

